**Fellow Finance Oyj** oli välitetyn rahoituksen määrällä mitattuna Pohjoismaiden suurin joukkorahoitus- ja vertaislainapalvelu. Fellow Finance yhdistyi Evli Pankin talletuspankkitoimintaa jatkavan Evli Pankki Oyj:n kanssa huhtikuussa 2022, jolloin Fellow Finance lopetti toimintansa.

Historia
--------

Fellow Finance perustettiin vuonna 2013 ja palvelu avautui yksityishenkilöille 2014. Fellow Financen perustivat Jouni Hintikka, Teemu Nyholm ja sijoittajana Harri Tilev. Taalerista tuli toukokuussa 2015 Fellow Financen osaomistaja ja Taalerin omistamasta rahoitusyhtiö Lainaamosta tuli puolestaan Fellow Financen kokonaan omistama tytäryritys. Kesäkuun 2015 yhtiökokouksen päätöksellä Fellow Finance muutti yhtiömuotonsa julkiseksi osakeyhtiöksi.

Fellow Finance on muiden vertaislainayritysten kanssa perustanut maaliskuussa 2016 Vertaislainayhdistys ry:n, jonka tavoitteena on kehittää alan käytäntöjä ja lisätä tietoisuutta vertaislainaamisesta sekä edistää yhteiskunnallista keskustelua asiasta. Syyskuussa 2016 Fellow Finance avasi joukkorahoituspalvelun suomalaisille pk-yrityksille.

Fellow Finance lanseerasi elokuussa 2017 sijoittajille uuden lyhytaikaisen sijoitustuotteen, suomalaisten yritysten myyntisaamiset. Syyskuussa 2017 yhtiö avasi vertaislainapalvelunsa Saksassa. Finanssivalvonta myönsi maksulaitoksen toimiluvan joulukuussa 2017 Fellow Finance Oyj:lle ensimmäisenä joukkorahoitus- ja vertaislainapalveluja tarjoavana yhtiönä. Kesäkuussa 2018 Fellow Finance laajentui Ruotsin kuluttajalainamarkkinoille Lokakuussa 2018 Fellow Finance listautui Helsingin pörssin First North Growth Market Finland -kauppapaikalle. Listautumisannissa yhtiö keräsi sijoittajilta 20 milj. euroa yhtiön osakekannan arvon noustessa listautumisannissa 45 milj. euroon (ennen annista saatavia varoja). Tammikuussa 2019 yhtiö avasi markkinapaikkansa Tanskassa Huhtikuussa 2022 Fellow Finance lopetti toimintansa.

Liiketoiminta
-------------

Vuoden 2020 lopussa yhtiön markkinapaikalle on rekisteröitynyt yli 17 000 sijoittajaa, jotka ovat lainanneet palvelussa yli 690 milj. euroa yli 900 000 lainanhakijalle. Fellow Finance on euroalueella ainoa joukkorahoituspalvelu, jonka kautta sekä yksityishenkilöt että yritykset voivat saman käyttöjärjestelmän kautta hakea markkinaehtoista rahoitusta suoraan laajalta joukolta sijoittajia. Yhtiö palvelee sijoittajia globaalisti tarjoten mahdollisuuden kenelle tahansa sijoittaa viiden eri maan vertaislainoihin sekä yritysten joukkorahoituslainoihin.

Lähteet
-------

1. 1 2  Tilinpäätös Fellow Finance. Viitattu 12.2.2018.
2. ↑  Lainaamo Lainaamo.  Arkistoitu 21.9.2016. Viitattu 7.10.2016.
3. ↑  Market data – Brismo *brismo.com*.  Arkistoitu 4.3.2020. Viitattu 22.2.2020.
4. 1 2  Evli Plc: Evli Pankki ja Fellow Finance toteuttavat järjestelyn, jossa Evli Pankki jakautuu uudeksi listattavaksi varainhoitoon keskittyväksi yhtiöksi ja pankkitoimintaa jatkavaksi yhtiöksi, johon Fellow Finance sulautuu *GlobeNewswire News Room*.  25.3.2022. Viitattu 9.5.2023. (englanniksi)
5. ↑  Palvelu avattu yksityishenkilöille Web Archive (Fellow Finance).  Arkistoitu 14.10.2016. Viitattu 16.7.2019.
6. ↑  Fellow Finance Oyj: Listautumisantiesite *26.9.2018*.
7. ↑  Sjöström, Mikael: Taaleritehdas myi Lainaamon, meni osaomistajaksi vertaislainapalveluun  26.5.2015. Arvopaperi. Viitattu 7.10.2016.
8. ↑  Hallman, Kristiina: Sijoittajat innostuivat vertaislainoista – Rune Sjöholm tekee lainoilla hurjaa tuottoa *Kauppalehti*.  13.9.2015. Viitattu 10.10.2016.
9. ↑  Joukkorahoituspalvelu Fellow Finance. Viitattu 7.10.2016.
10. ↑  Liimatainen, Karoliina: Suomalainen joukkorahoituspalvelu Fellow Finance laajenee Saksaan (Käyttäjätunnuksella) *hs.fi*.  7.9.2017. Helsingin Sanomat. Viitattu 13.9.2017.
11. ↑  Fellow Finance sai maksulaitosluvan (Käyttäjätunnuksella) *Kauppalehti*.  12.12.2017. Viitattu 12.12.2017.
12. ↑  Saarinen, Merja: Joukkorahoituspalvelu Fellow Finance laajenee Ruotsiin (Käyttäjätunnuksella) *Kauppalehti*.  18.6.2018. Viitattu 19.6.2018.
13. ↑  Saarinen, Merja: Fellow Financen listaus onnistui – Kuluneen pörssiviikon tapahtumia *Talouselämä*. Viitattu 16.10.2018.
14. ↑  Salkunrakentaja: Joukkorahoitusyhtiö Fellow Finance listautuu – tällaiset ovat listautumisannin ehdot *26.9.2018*.
15. ↑  Olli Harma: Fellow Finance laajentaa Tanskaan - osake kaukana tavoitehinnasta *Arvopaperi*. Viitattu 27.1.2019.
16. ↑  Tutustu reaaliaikaisiin tilastoihimme Fellow Finance. Viitattu 16.7.2019.

Aiheesta muualla
----------------

* Fellow Finance